|  |
| --- |
| mali grb |
| Република Србија |
| **МИНИСТАРСТВО ЗА РАД,****ЗАПОШЉАВАЊЕ, БОРАЧКА И****СОЦИЈАЛНА ПИТАЊА** |
| Број: 404-02-17/6-1/2018-22 |
| Датум: 15. март 2018. годинеНемањина 22-26 |
| Б е о г р а д |

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**за јавну набавку услуге - организовање присуствовања комеморативним свечаностима у иностранству ради обележавања значајних историјских догађаја из ослободилачких ратова Србије у 2018. години, по партијама - ЈН 5/2018**

 У отвореном поступку јавне набавке услуга организовање присуствовања комеморативним свечаностима у иностранству ради обележавања значајних историјских догађаја из ослободилачких ратова Србије у 2018. години, по партијама - ЈН 5/2018, Министарству за рад, запошљавање, борачка и социјална питања, поднет је захтев за појашњење Конкурсне документације.

 У складу са одредбама чл. 63. ст. 3. и 4. Закона о јавним набавкама *(„Службени гласник РС“, бр.124/12, 14/2015 и 68/2015),* Министарство за рад, запошљавање, борачка и социјална питања на постављена питања, доставља следеће одговоре:

**Питање 1:**

Један од елемената критеријума за бодовање је квалитет - укупна вредности рефентне листе, молимо вас да на напишете која путовања се бодују, пошто свих 9 партија се односи на организовање путовања аутобусом. Да ли се реализована путовања аутобусом у иностранство у 2015, 2016, и 2017. години бити бодована и на који начин ?

**Одговор 1:**

У Конкурсној документацији за предметну јавну набавку, у поглављу ***V*** *- УПУТСТВО ПОНУЂАЧИМА КАКО ДА САЧИНЕ ПОНУДУ* тачка **15. -** ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА, наведено је:

Избор најповољније понуде обавиће се применом критеријума из члана 85. став 1., тачка 1. (економски најповољнија понуда) Закона о јавним набавкама, а који ће се вредновати на следећи начин:

**Квалитет - укупна вредност референтне листе** подразумева вредност референтне листе понуђача тj. укупна вредност у динарима без урачунатог ПДВ- а пружених услуга које су предмет ове јавне набавке, за период од претходне 3 (три) године (2015,2016. и 2017. година), рачунајући од датума објављивања позива за подношење понуде за ову јавну набавку.

Као доказ о вредности пружених услуга, понуђач у склопу своје понуде доставља попуњену, печатирану и потписану Референтну листу *(Образац бр.XIII*) са пратећим доказима - Образац референтне потврде. Образац референтне потврде садржи податке о референтним Наручиоцима, врсти услуга, укупну вредност пружених услуга у динарима без урачунатог ПДВ-а, бројеве и датуме Уговора или рачуна на основу којих је услуга пружана у траженом временском периоду.

Из наведеног, недвосмислено произилази да се вредност референтне листе утврђује за пружене услуге у целини (на пример: организација меморијалног туризма, организација путовања, организација манифестација и организација стручно-студијских путовања) и за све наведене године, на основу збира свих исказаних новчаних износа који се приказује у приложеном обрасцу у поглављу *XIII ОБРАЗАЦ –РЕФЕРЕНТНА ЛИСТА И ПОТВРДА,* под ставком у табели: „укупно“, а не само на поједине елементе услуга (на пример: превоз аутобусом, хотелски смештај, путно здравствено осигурање, услуге лиценцираног туристичког водича и локалних водича, организовање ручка или ланч пакета и слично – зависно од садржине конкретне партије).

Конкретно, и реализоване организације путовања, као једна врста целовите услуге, биће вреднована и на описни начин учествовати у укупној вредности референтне листе.

ЗА КОМИСИЈУ ЗА ЈАВНУ НАБАВКУ

Богољуб Станковић